ผลักดันไทยให้ก้าวทัน 5G รัฐบาลต้องกล้าขับเคลื่อน
ทุกประเทศทั่วโลกมีอัตราการใช้งานอินเตอร์เน็ตเพิ่มขึ้นอย่างก้าวกระโดด รวมถึงประเทศไทยก็มีอัตราการใช้งานอินเตอร์เน็ตผ่านสมาร์ทโฟนเป็นอันดับต้นๆทีเดียว ในไตรมาสที่ 4 ปี 2560 ปริมาณการใช้อินเตอร์เน็ตอยู่ที่ 1,033 เพตะไบต์ (1 เพตะไบต์เท่ากับ 1 ล้านกิกะไบต์) พอเข้าสู่ไตรมาสที่ 1 ปี 2561 ปริมาณการใช้เพิ่มขึ้นเป็น 1,208 เพตะไบต์ เท่ากับเพิ่มขึ้น 17% ล่าสุดในไตรมาสที่ 2 ปี 2561 ปริมาณการใช้อยู่ที่ 1,583 เพตะไบต์ เพิ่มขึ้นจากไตรมาส 4 ปี 2560 ถึง 53% แสดงให้เห็นถึงความต้องการใช้งานดาต้าสูงขึ้นอย่างต่อเนื่องในยุค 3G และ 4G แต่วันนี้เราจะพูดถึงยุค 5G ที่กำลังเกิดขึ้นเป็นกระแสโลก,ญี่ปุ่นจะเป็นประเทศแรกที่เปิดใช้ 5G ในการแข่งขันกีฬาโอลิมปิกปี 2563 หรือ Tokyo Olympics 2020 ขณะเดียวกันมีอีกหลายประเทศตื่นตัวเตรียมความพร้อมเข้าสู่ 5G แล้วเช่นกัน ส่วนประเทศไทยนั้นรัฐบาลยังไม่เคยประกาศแผนขับเคลื่อนเรื่องนี้อย่างชัดเจนสักที,คุณฐากร ตัณฑสิทธิ์ เลขาธิการ กสทช. กล่าวไว้ในหลายเวทีว่า หากประเทศไทยไม่มี 5G เกิดขึ้นภายใน ปี 2563 ให้ทันกับประเทศพัฒนาแล้ว จะทำให้ไทย สูญเสียโอกาสในการสร้างมูลค่าเพิ่มทางเศรษฐกิจ อย่างมหาศาล ซึ่งได้ประมาณการไว้ที่ 2.3 ล้านล้านบาท ในปี 2573 หรือ 10 ปีหลังจากที่ 5G เกิดขึ้นในโลก โดยภาคส่วนที่จะสร้างมูลค่าเพิ่มได้สูงสุด 5 อันดับแรกคือ ภาคอุตสาหกรรมการผลิตจะสามารถสร้างมูลค่าเพิ่มได้สูงกว่าภาคอื่นๆ เป็นเม็ดเงินประมาณ 7.3 แสนล้านบาท รองลงมาคือภาค การค้าและการเงิน 3.72 แสนล้านบาท ภาคโทรคมนาคม 2.67 แสนล้านบาท ภาคบริการสาธารณะ 2.01 แสนล้านบาท และภาคการขนส่ง 1.24 แสนล้านบาท,ประเทศไทยมี 3G ใช้ช้ากว่าประเทศอื่น 11 ปี มี 4G ช้ากว่าที่อื่นเกือบ 7 ปี ฉะนั้นในยุค 5G ผมหวังว่าไทยจะก้าวไปให้ทันในปี 2563 เพื่อไม่ให้เสียโอกาสทางเศรษฐกิจอีก เพราะ 5G จะช่วยสร้างมูลค่าเพิ่มได้มากมายผ่าน Internet of Things (IoT) Augmented Reality (AR) Virtual Reality (VR) และ Artificial intelligence (AI) ทำให้เกิดบริการอัจฉริยะประเภทต่างๆ สิ่งเหล่านี้จะช่วยส่งเสริมนโยบายเศรษฐกิจดิจิทัลและไทยแลนด์ 4.0,อย่างไรก็ตาม มีข้อกังวลว่าหากไม่มีการช่วยเหลือจากรัฐบาล โดยปล่อยให้เอกชนประมูลคลื่นความถี่ด้วยราคาสูง แถมต้องลงทุนมหาศาลสร้างโครงข่าย ก็อาจจะไม่ทันเห็น 5G เกิดขึ้นได้ทันในปี 2563,การประมูลคลื่น 1800 เมกะเฮิรตซ์ เมื่อวันที่ 19 ส.ค.ที่ผ่านมา เป็นอีกหนึ่งครั้งที่สร้างเม็ดเงินเข้ารัฐได้มากถึง 2.5 หมื่นล้านบาท แต่หากดูเงินที่เอกชนต้องชำระค่าคลื่นที่ประมูลไปรอบก่อนๆ โดยเฉพาะค่าประมูลคลื่น 900 เมกะเฮิรตซ์ เมื่อปี 2558-2559 ซึ่งจะต้องจ่ายมากถึง แสนกว่าล้านบาท ในปี 2563 ทำให้หน้าตักของภาคเอกชนในการเดินหน้าพัฒนาเทคโนโลยีร่อยหรอลงไปมากโข,นักวิชาการบางคนพูดแบบมักง่ายว่า บริษัทเอกชนยักษ์ใหญ่รวยอยู่แล้ว เงินแค่แสนล้านคงไม่กระเทือน ยุรัฐบาลไม่ต้องไปใส่ใจเหลียวแล นักวิชาการพวกนี้ไม่เคยทำธุรกิจ มองแค่ด้านเดียว หรือบางคนพูดแบบ มีวาระ ก็หวังว่ารัฐบาลคงไม่บ้าจี้ตาม,การที่บริษัทเอกชนได้คลื่นไปพัฒนาเทคโนโลยี เท่ากับช่วยยกระดับการพัฒนาประเทศไปพร้อมกัน เพราะการลงทุน โครงสร้างพื้นฐานโทรคมนาคม เป็นเรื่องสำคัญไม่แพ้ โครงสร้างพื้นฐานการคมนาคม เสาส่งสัญญาณ เซ็นเซอร์ต่างๆ ไม่ได้แตกต่างจากรางรถไฟหรือทางด่วน เพราะเป็นประโยชน์กับประชาชนทั้งประเทศ,โลกยุคนี้การพัฒนาประเทศให้ประสบผลสำเร็จ ภาครัฐต้องเดินคู่ไปกับภาคเอกชน หากจะผลักดันประเทศให้ก้าวทัน 5G รัฐบาลไม่อาจปล่อยให้เอกชนออกแรงเพียงลำพัง ดังนั้น การที่ภาคเอกชนร้องขอให้รัฐช่วยขยายระยะเวลาการชำระเงิน ค่าประมูลคลื่นออกไป จึงเป็นเรื่องที่รัฐบาลควรตระหนักและเห็นอกเห็นใจ,หากไม่ช่วยกันวันนี้ ประเทศไทยจะย้อนกลับไปล้าหลังอีก 5G กับนโยบายไทยแลนด์ 4.0 ที่หวังจะช่วยพลิกฟื้นประเทศ อาจเป็นแค่ ความฝันกลางฤดูฝน.,ลมกรด
ญี่ปุ่นจะเป็นประเทศแรกที่เปิดใช้ 5G ในการแข่งขันกีฬาโอลิมปิกปี 2563 หรือ Tokyo Olympics 2020 ขณะเดียวกันมีอีกหลายประเทศตื่นตัวเตรียมความพร้อมเข้าสู่ 5G แล้วเช่นกัน ส่วนประเทศไทยนั้น
5G,อินเตอร์เน็ต,กสทช.,หมายเหตุประเทศไทย,ลมกรด